Hvad er Cookies - og hvordan sletter jeg dem? | Marketing Zonen
Når vi surfer på det store internet så møder vi udtrykket cookies igen og igen, men hvad er cookies i virkeligheden, og hvilken betydning har de for din internetadfærd?
Cookies (direkte oversat til dansk: Småkager) er normalt små tekstfiler med et givet ID tag, som bliver gemt i din computers browser eller data undermappe. Cookies bliver gemt, når du besøger websider, som benytter sig af dem. De gør det for at gemme data om dit besøg på den pågældende webside. De hjælper dig med at fortsætte, hvor du slap, da du sidst besøgte siden. Det kunne fx være dit login, e-mail adresse, den samme sektion eller andre personlige indstillinger for den pågældende webside.
Cookies indeholder som regel ikke meget mere information end webadressen fra det pågældende webside, og varigheden af den er oftest under 2 måneder. Herefter er den ”forældet” og en ny gemmes, hvis du besøger samme side igen.
Din personlige identitet og Cookies
På grund af den lille mængde af information en Cookie kan indeholde, er det meget usandsynligt, at en Cookie afslører din identitet eller personlige informationer. Online Markedsføring bliver dog mere og mere avanceret og sofistikeret, og Cookies kan derfor meget vel bruges til at skabe en profil af dig, ud fra dine søgemønstre og surfvaner.
Session cookies oprettes midlertidigt i din browsers undermappe, mens du besøger den pågældende webside. De bliver efterfølgende slettet, når du forlader websiden.
Vedvarende cookies forbliver i din browsers undermappe for en periode, som er fastlagt af andre faktorer.
Alle danske websider skal tydeligt gøre opmærksom på deres brug af Cookies. Problemet er, at det er forholdsvis få websider, som rent faktisk overholder dette.
Bødestørrelsen for denne overtrædelse kan ligge imellem 10.000 og 100.000 kr. Så det er en god ide at få styr på dine cookies og informere den besøgende herom, hvis du altså ejer en webside.
Hvordan fjerner og/eller blokerer jeg cookies?
Vi har her taget udgangspunkt i de fire mest benyttede browsere: Chrome, Firefox, Internet Explorer og Safari.
Hvis du ønsker at se videoen, der nemt og hurtigt guider dig igennem Chrome, Firefox og Internet Explorer så se den her i vores video blog: Fjerne og bloker Cookies
Slet: Hvis du ønsker at slette så følg denne anvisning: Tilpas og kontrollér Google Chrome => Værktøjer => Slet browsingdata => Slet cookies og andre webstedsdata => Ryd browserdata
Bloker: Hvis du ønsker at blokere for Cookies så følg denne anvisning: Tilpas og kontrollér Google Chrome => Indstillinger => Vis avancerede indstillinger => Indstillinger for indhold => Klik på: Bloker altid websites for at lagre data og sæt flueben i: Bloker tredjepartscookies og websitedata => Udført
Slet: Hvis du ønsker at slette så følg denne anvisning: Funktioner => Historik => Ryd seneste historik… => Fjern: Hele min historik => Ryd nu
Eller den nemmere måde: tryk Ctrl+Shift+Del => Fjern: Hele min historik => Ryd nu
Bloker: Hvis du ønsker at blokere for Cookies så følg denne anvisning: Funktioner => Indstillinger => Indstillinger => Vælg fanen: Privatliv => Sporring: Fortæl websteder, at jeg ikke vil spores => Historik; fjern flueben i: Accepter cookies fra sider => Ok
Slet: Hvis du ønsker at slette så følg denne anvisning: Funktioner => Internetindstillinger => Fanen Generelt => Tryk på knappen: Slet => Cookies => Slet.
Bloker: Hvis du ønsker at blokere for Cookies så følg denne anvisning: Funktioner => Internetindstillinger => Vælg fanen privat => Avanceret => Sæt flueben i: Overskriv automatisk cookie handling => tredjeparts Cookies (BLOK) => Ok
Slet: Hvis du ønsker at slette så følg denne anvisning: Værktøjsknappen => Indstillinger => Sikkerhed => Tryk på knappen: Vis cookies => Nu kan du slette cookies fra et enkelt domæne eller fjerne alle sammen.
Bloker: Hvis du ønsker at blokere for Cookies så følg denne anvisning: Værktøjsknappen => Indstillinger => Sikkerhed => Accepter cookies; her skal du vælge aldrig.